
Quamquam  celeberrimus  Cuvier  in  suis  praelec- 
tionibus nobis  exhibeat  systema  anatomes  compa- 
ratae, quod  ordine  convenienti  summam  veritatum 
hujus  scientiae,  quatenus  hucusque  innotuerunt, 
continet,  quamquam  clarissimus  Meckel  in  exop- 
tata editione  vernacula  aptis  additamentis  elegans 
opus  ditaverit,  quilibet  tamen,  qui  dictum  librum 
cum  immensitate  naturae  animalis  comparaverit, 
facile  fatebitur,  tantum  abesse,  ut  Guvieri  prae-' 
lectiones  iis,  quae  jure  ab  anatome  comparata  pos- 
tulari possunt,  satisfaciant,  ut  potius  nonnisi  pri- 
mas, et  si  dicere  fas  est,  rudiores  infiniti  ambitus 
doctrinae  lineas  ducant.  Neque  cuiquam  id  mi- 
rum videri  potest  consideranti  incredibilem  anima- 


<,lium  disquisitioni  subjiciendorum  numerum,  parti- 
um, quas  dissectio  separat,  largissimam  copiam, 
ejusdem  partis  innumerabiles  varietates,  et  ipsam 
in  animalium  varii  generis  structuram  penetrandi 
difficultatem.'  Etenim  cum  notum  ac  congnitum 
sit  unici  humani  corporis  anatomiam  per  plura 
saecula  indefessos  naturae  scrutatorum  labores  re- 
quisivisse,  donec  ad  eum,  quo  jam  superbit,  per- 
fectionis gradum  pervenerit,  facile  intelligitur, 
omnibus  numeris  absolutam  Zootomiae  expositio- 
nem unius  hominis  vires  non  solum  longe  supera- 
re, sed  etiam  multorum  per  saecula  continuan- 
dis laboribus  opus  esse,  ut  de  ea,  quod  sane  de 
anatomia  humana  valet,  dici  possit:  difficile  esse 
quidquam  novi  adjicere. 

Quae  cum  ita  sint,  sane  non  est,  quod  timea- 
mus, ne  nostris  temporibus  iterum  exardenti  foe- 
cundissimi  et  amabilissimi  studii  amori,  propriis 
disquisitionibus  quidquam  ad  augmentum  zooto- 
miae conferendi,  occasio  unquam  desit.  Summa 
enim  organismi  animalis  opulentia  neminem,  qui 
se  necessaria  cum  dexteritate  et  diligentia  ejus 
perscrutationi  vovet  ac  consecrat , quin  novis 

cognitionibus  eum  locupletaverit,  vix  abire  per- 
mittit. 

. Qua  vero’  felicitate  ut  gaudere  quis  possit,  non 
semper  rariora  ex  remotis  variis  terrae  partibus 
vel  maribus  allata  animalia  requiruntur,  suffici- 
unt sapiens  cultelli  usus,  cauta  reagentium  apli- 
catio,  vascula  injiciendi  dexteritas  et  microscopica 
lustratio  ad  invenienda  etiam  in  anmialibus  ubi- 
que obiviis,  quae  antecessorum  sagacitatem  effu- 
gerunt. 

Praeterea  autem  quod  rapidius  ac  splendidius 
scientiae  incrementum  dependeat  a cura  viro- 
rum, quibus  totam  vitam  doctrinae  numquam  sa- 
tis laudandae  impendere  contigit,  vix  invenitur 
alia  occasio,  quidquam,  etiamsi  levioris  momenti, 
ad  augmentum  anatomiae  comparatae  conferen- 
di, ac  ea  quam  offert  dissertatio  inauguraiis  ex 
sapienti  instituto  a doctorando  conscribenda. 

Hac  ductus  ratione  cl.  Dominum  Professorem 
Doellinger,  cui  me  per  omne  vitae  meae  tem- 
pus obligatissimum'  esse  hic  palam  pronuncio,  ut 
mihi  unam  alteramve  ex  zootomia  ad  elaboran- 
dum materiam  proponere  vellet,  rogavi,  et  ex  iis, 

quas  mihi  proponere  dignatus  est,  selegi  anato- 
miam  avium  pulmonis,  utpote,  quae  nimis  negli- 
genter  usque  huc  pertracta  esse  videbatur.  At- 
tamen cum  angustum  curriculi  adcademici  tempus- 
vix  permittat  naturae  miracula,  quod  enim  orga- 
num miraculum  non  est,  ox  omni  parte  revelare, 
benevolus  lector  facile  laberis,  quem  hic  ipsi  of- 
fero, defectus  excusabit.  Vale. 

Dabam  Wircebiirgi  die  II.  Aprilis  MDCCCXVI. 

Introductio. 

Avium  respirationis  organa  ab  illis  mammalium,  nec  non  piscium 
in  eo  differunt,  quod  peculiarem  in  corpore  non  teneant  Jocum, 
sed  per  totam  organisationem  dispersa  sint,  ita  quidem,  ut  pulmo- 
nes, qui  in  mammalibus  respirationis  munere  soli  funguntur,  in 
avibus  modo  partem  apparatus  organorum  huic  functioni  inservi, 
entium  constituant.  Etenim  praeter  pulmones  hisque  adnexam 
tracheam  magnam  partem  hujus  actus  ad  vitam  animalium  adeo 
necessarii  habent  per  truncum  dispersae  cellulae  aereae  et  extre- 
mitatum ossa  majora.  Quae  in  tam  complicato'  organorum  respi- 
ratoriorum mechanismo  sitjratio  reciprocae  illius,  quae  in  mammali- 
bus sanguinem  inter  et  aerem  locum  habet,  relationis,  difficile  dic- 
tu est. 

Sistamus  auram  in  cellulas  aereas  et  ossa  ingestam  contactu 
tenuium  sanguinis  vasculorum  in  his  sese  diffundentium,  eodem 
modo  ac  in  pulmonibus  mutari,  et  vice  versa  sanguinem,  dum 
aer  vasa,  quibus  continetur,  tangit,  eandem  ac  in  pulmonibus 
pati  transmutationem : difficultatibus  sane  neutiquam  solvendis 
intricaremur,  et  excitarentur  quaestiones,  quibus  eruendis  Physiolo- 

gia  haud  par  esset.  Deberet  enim  assumi,  aerem  per  cellulas  et 
ossa  dispersum  eodem  modo  ac  in  pulmonibus  se  habere  ad  sangui- 
nem ex  arteriis  in  venas  transeuntem,  et  tum  sanguis  arteriosus 
laete  riiber,  secunda  vice  iterum  rubefieret,  quod  vix  tamen  credi- 
bile est;  nec  circulationis  leges  permittere  videntur,  cum  venae, 
si  haec  contingerent,  pariter  sanguinem  arteriosum  continerent,' 
ac  veherent.  Hinc  melius  ac  certius  esse  puto,  si  assumimus,  in  solis 
pulmonibus  chemicam  (si  ita  dicere  licet;  absolvi  processus  respira- 
torii partem,  ita  ut  aer  per  pulmones,  antequam  ad  cellulas  et  ossa 
pervenit,  transiens,  jam  in  his  eam  mutationem  patiatur,  qua  ad 
ulteriorem  in  sanguinem  reactionem  ineptus  fit;  saltem  sanguis  avi- 
um ex  pulmonibus  redux  tam  laete  ac  intense  rubet,  ut  ulterior  et 
renovata  illius  per  aerem  mutatio  plane  superflua  videatur,  qua- 
re etiam  aer  cellulas  et  ossa  ingrediens  potius  volatui  inservit, 
qui  calefactus  expanditur  et  corpus  avis  relate  ad  atmosphaerara 
levius  reddit. 


Caput  I. 

De  Thorace. 


Licet  avium  thorax  non  eandem  ad  oeconomiam  animalem 
relationem  habeat,  ac  ille  mammalium,  qui  unicum  ac  a reliquo 
corpore  quodammodo  separatum  cordis  et  pulmonum  constituit 
receptaculum,  et  in  respirationis  actu  primam  partem  sibi  sumit: 


ejus  tamen  descriptio  non  potest  praetermitti,  partim  quod  pul- 
mones exiguos  quidem  includit,  partim  quod  singulari  etiam  ac 
proprio  motu  respirationi  inservit. 

Thorax  vero  constat  ' 
ex  columnae  vertebralis  parte, 

i)  sterno, 

5)  costis, 

4)  claviculis, 

5)  et  ex  furcula. 

1)  Columna  vertebralis  quatenus  ad  thoracem  pertinet,  etiam 
duplex  est,  constat  enim 

a)  Quinque  usque  ad  novem  vertebris  dorsi,  quae  quidem  cor- 
poribus suis  libere  sibi  invicem  adjacent,  tamen  tam  ob  latis- 
simos quandoque  coalitos  processus  spinosos,  quam  ob  pro- 
cessuum transversalium  apices  prorsum  et  retrorsum  extensos 
parum  moveri  possunt. 

b)  Vertebris  lumborum  seu  pelvis  in  unam  columnam  coalitis 
et  latiori  tegmine  a tergo  obtectis,  quibus  tamen  ultimae  co- 
stae applicantur. 

a)  Sternum  est  os  planum  scutelliforme,  in  quo  distinguimus 
internam  'superficiem  concavam  et  externam  convexam,  cujus  in 
medio  magna  praecipue  superiora  versus  sat  valida  crista  sternalis 
insidet. 

Hoc  sternum  praeprimis  latitudine  et  ambitu  ab  illo  animali- 
um cujusvis  alius  classis  differt,  ita  quidem,  ut  non  solum  ad  te- 
gendos pulmones  et  conservandum  cor  quamplurimum  conferat. 

sed  et  maximam  viscerum  in  cavitate  abdominis  reconditorum  par- 
tem ita  suscipiat,  ut,  dum  avis  erecta  stat,  haec  ipsi  incumbant. 
Qiiatuor  in  eo  considerandi  veniunt  margines. 

a)  Superior  in  medio  liber,  in  tuberculum  elevatus,  in  utroque 
latere  autem  truncatus,  ut  claviculas  recipiat. 

b)  Inferior  plerumque  continuus  ac  integer,  non  raro  tri  - hinc 

' inde  quinquefidus,  lobo  intermedio  plerumque  latiori;  mem- 
brana interossea  inter  lobos  expansa. 

Sive  sternum  sit  integrum,-sive  in  lobos  divisum , sempcr 
versus  abdomen  latescit. 

c)  Laterales,  quibus  quinque  vel  septem  costae  verae  extremi- 
tatibus sternalibus  junguntur. 

3)  Costae. 

/ 

Avium  costae  duplicis  sunt  generis,  verae  et  spuriae.  Verae, 
quarum  quinque  vel  septem  inveniri  solent,  singulae  duabus  con- 
stituuntur partibus,  posteriori,  majori  plerumque  latiori,  anteriori, 
breviori,  angustiori.  Utraque  pars  angulo  pene  recto  et  retror 
sum  verso  se  invicem  tangit  et  interjecta  cartilagine  jungitur. 

Extremitas  posterior  abit  in  oblongum  lineare  capitulum,  quo 
costa  corpori  vertebrae  unius,  nec  ut  in  mammalibus  fieri  solet, 
duarum,  adnectitur.  Collum  costae  breve.  Corpus  costae  a tu- 
berculo prominente  vertebrae  processus  transversi  apici  annexo 
incipit ; ut  in  mammalibus,  sic  etiam  in  avibus  costarum  posterio- 
rum tubercula  evanescunt. 

In  medio  arcus  costalis  paululum  versus  dorsum  e corpore 

) 


1 


costae  exit  processus  sat  longus,  linearis,  planus  retrorsum  sursum- 
que  directus,  costam  sequentem  tegens. 

Ultima  costa  hoc.  processu  caret,  imo  hinc  inde  in  duabus 
tribusve  costis  posterioribus  desideratur. 

Pars  anterior  costae  suo  apice  inseritur  margini  laterali  sterni. 
Costae  spuriae  duplices  sunt,  anteriores  et  posteriores. 
Anteriores  duae  sunt,  non  raro  autem  etiam  unica  invenitur, 
haec,  et  si  duae  adsunt,  prima,  tenuem  praesentat  spinam,  altera 
veris  proprior  et  loco  et  natura  est,  costarum  parti  posteriori  si- 
milis, ita,  ut  quandoque  processum  transversalem  habeat. 

Costae  spuriae  posteriores  item  duplices  sunt,  sive  enim  colum- 
nae vertebrali  affiguntur,  nec  tamen  sternum  usque  pertingunt, 
sive  modo  ex  fragmento  cum  costa  extrema  concreto  sine  omni 
cum  columna  vertebrali  nexu  constituuntur. 

4.  Claviculae, 

Claviculas  constituunt  duo  ossa  firma,  subcilindrica,  compressa, 
a collo  versus  pectus  descendenda,  oblique  sita,  ut  extremitate  infe- 
riore fere  se  contingant,  anteriora  versus  patescant;  harum  extre- 
mitas anterior  capituliformis  claviculam  et  os  humeri  excipit,  ex- 
tremitas posterior  latescit,  et  truncato  sterni -angulo  affigitur. 
Claviculae  duplici  modo  ad  formandum  thoracem  conferunt, 
a)  sitir.  priori  enim  columnae  vertebralis  parti,  tam  illi,  ex  qua 
costae  spuriae  superiores  oriuntur,  quam  illi,  quibus  prima  et 
secunda  vertebra  vera  inhaeret,  oppositae  sunt,  et  hic  coni 
thoracici  anterius  segmentum  formant. 

b)  Forma:  dum  extremitate  sua  sternali  latiori  superficiem  ster- 
ni aug-ent. 

5)  Furcula. 

Minus  thoracis  mechanismo  furcula  inservit,  quippe  de  qua 
hic  tantum  ob  connexionem  cum  sterno  et  claviculis  sermo  esse 
debet. 

Thorax  ex  his  partibus  formatus  generatim  sicut  in  mammali- 
bus  conicus  est,  cum  costae  posteriora  versus  paullatim  majores 
fiant,  et  sternum  magis  semper  magisque  a columna  vertebrali  re- 
cedat. In  variis  avibus  conica  haec  thoracis  forma  tamen  varie 
se  habet,  prout  cum  praecociori  vel  lentiori  costarum  incremento 
sterni  margo  inferior  plus  minusve  a columna  vertebrali  remo- 
veatur, unde  conus  vel  brevior  vel  longior  et  simul  vel  angustior 
vel  latior  fit.  Sic  v.  c.  in  genere  Fulica  sternum  a columna  verte- 
brali tam  perniciter  removetur,  ut  fere  angulum  rectum  cum  ea 
formet. 

Ceterum  vertebrarum  validissimae  cristae  anteriores  thoracis 
in  partem  dextram  et  sinistram  divisionem  indicant. 


Caput  II. 

De  musculis  thoracis. 


Musculi  thoraci  adjacentes  variisque  eum  constituentibus 
partibus  annexi,  sicut  in  mammalibus,  duplicis  generis  sunt:  sive 

enim  thorax  extremitatem  illorum  internam  excipiens  motus  punc- 
tum fixum  constituit  et  punctum  mobile  membrum,  ad  quod  tendunt, 
cuique  extremitas  earum  externa  implantatur;  siv^e  ab  una  thora- 
cis parte  ad  alteram  extensi  sunt,  et  dum  contrahuntur  vel  ex- 
panduntur, partium  thoracis  determinatos  motus  efficiunt.  Atta- 
men cum  omnes  thoracis  musculi  alii  magis,  alii  minus,  alii  directe, 
alii  indirecte  respirationis  functioni  serviant,  omnes  describendos 
esse  censeo. 

1)  Musculus  pectoralis  major  ' 

totam  sterni  superficiem  occupat,  musculus  magnus,  crassus,  om- 
nium validissimus.  Adhaeret  carne  brevibusque  tendineis  fibris 
cristae  pectorali  furculaeque,  et  a sua  origine  obtegitur  aponeuro- 
si sat  tenui.  Duplici  autem  finitur  modo:  major  musculi  portio  ten- 
dine longiori  ossis  humeri  capitulo  affigitur,  portio  minor  extenua- 
ta se  jungit  musculo,  qui  a furcula  ortus  versus  os  humeri  tendit. 

Os  humeri  et  hinc  alam  versus  pectus  trahit. 

2)  M.  pectoralis  minor  internus. 

apriori  totus  tegitur,  utpote  infra  quem  pariter  e crista  ster- 
ni originem  ducit,  anteriora  versus  supra  claviculam  decurrit  ca- 
pitique ossis  humeri  circumvolutus  externae  hujus  capituli  apicj 
adhaeret.  Ceterum  a pectorali  majori  differt  hic  musculus,  quod 
sit  e classe  pennatorum. 

Cum  priori  simul  agit. 

3)  M.  pectoralis  minor  externus 

secundum  latus  externum  praecedentis  incedit,  a superiori  sterni 


superficiei  plaga  ortus,  claviculae  latiori  extremitate  incumbit, 
eique  inseritur. 

Thoracem  elevat. 

4)  M.  serratus  anticus 

tribus  dentationibus  a quinta  sexta  et  septima  costa  oritur,  et  versus 

/ 

humerum  progressus  in  cutem  desinit.  Quoad  insertionem  interio- 
rem musculus  pectorali  minori  mammalium  similis  est. 

' Sive  costas  elevat,  sive  alam  versus  pectus  retrahit. 

5)  M.  omopectoralis 

sub  praecedente  situs  duabus  dentationibus  carneis  quintae  et  sex- 
tae costae,  lata  autem,  in  quam  mox  mutatur,  tendine  interiori 
margini  apicis  posterioris  scapulae  affigitur. 

Scapulam  versus  pectus  movet. 

6)  M.  subclavius 

oritur  cum  duabus  brevibus  tendineis  dentationibus  a prima  et  secun- 
da costa  et  claviculae  margini  exteriori  et  superficiei  interiori  ad- 
jacens cum  musculi  a furcula  exeuntis  parte  concrescit. 

Primam  costam  elevat. 

7)  M.  pectorialis  supremus 

ex  angulo  secundae  costae  prodiens  in  marginem  fossae  sterni  ex- 
teriorem inseritur. 

Secundam  costam  elevat. 

83  IM-  longus  externus  costarum 

portione  anteriori  pectus  tegens  oritur  aponeurosi  admodum  te- 
nui ab  externo  sterni  margine  ad  costarum  insertionem,  posterior 
autem  ejus  portio  abdominalis  ex  aponeurosi  abdomen  involvente 

ortam  ducit.  Musculus  a secunda  vera  costa  incipit,  et  ceu  stra-i 
tum  musculare  longum  ex  obliquis  tamen  compositum  fibris,  ar- 
cuatus usque  ad  os  pubis  protenditur. 

Quinque  dentationibus  in  tertiam  costam  et  sequentem  usque 
ad  septimam  inseritur,  inferiora  versus  in  aponeurosin,  quae  mus- 
culos tegit  intercostales  externos,  transit. 

Abdomen  contrahit  et  thoracem. 

9)  Musculi  intercostales 
spatium  inter  costas  tenent  et  sunt 

a)  M.  M.  intercostales  anteriores, 

qui  mere  externi  ad  costas  veras  ita  pertinent,  ut  a margine 
posteriore  partis  sternalis  cujusvis  costae  anterioris  ad  mar- 
ginem anteriorem  costae  posterioris  extendantur. 

Si  costa  anterior  fixa  est,  costas  adtrahit  et  elevat. 

b)  M.  M.  intercostales  posteriores. 

Sunt  vel  externi  vel  interni 

«)  M.  M.  intercostales  posteriores  externi 
spatium  a costae  angulo  usque  ad  ejus  cum  columna  vertebrali 
connexionem  replent.  Fibrae  oblique  a superiori  ad  inferius  re- 
trorsum tendunt.  Musculi  nimirum  brevi  cum  tendine  posterio- 
ri cujusvis  costae  margine  exeuntes  in  latus  oppositum  pergunt, 
ubi  latis  firmisque  striis  tendinosis  inseruntur.  Processum  lateralem 
costarum  toti  tendinei  facti  adoperientes. 

|3j  M.  M.  intercostales  posteriores  interni 
praecedentibus  arcte  suppositi  eadem  insertionis  puncta  habent. 
Fibrarum  autem  directio  illi  praecedentium  opposita  est,  et  mus- 

culus  ipse  tenuior.  Quo  propius  accedit  ad  costas  posteriores,  eo 
angustior  fit,  dum  demum  paene  totus  evanescit. 

Costas  superiores  elevant. 


Caput  III. 

De  arteria  aspera. 


Avium  arteria  aspera  in  genere  colli  longitudini  respondet, 
sed  tamen  abnormitates  notatu  dignae  occurrunt,  cum  in  quibus- 
dam avibus  trachea  longior  sit,  quam  sat  longum  collum  poscere 
videtur ; etenim  sub  sterno  sive  ante  illud,  sive  in  peculiari  ejus 
cavitate  unum  altcrumve  gyrum  facit.  An  vero  memorabilis  haec 
longitudo  tracheae,  quae  huc  illuc,  sicut  Tab.  nostra  V.  a)  osten- 
dit, densis  et  elegantibus  retibus  vasculosis  gaudet,  propriam  sin- 
gularem actus  et  processus  respiratorii  partem  sibi!  sumat,  utpo- 
te  quae  aerem  omnino  prima  in  se  recepit,  accuratiori  examine 
dignum  sane  esset,  quo  erui  deberet,  qua  ratione  color  sanguinis 
in  arteriis  et  venis  horum  retium  se  habeat. 

Aspera  arteria,  quae  in  mammalibus  semper  cylindrica  est,  in 
avibus  varias  diametri  dimensiones  amat;  non  raro  enim  in  pul- 
lam unam  vel  etiam  in  duas  intumescit  ocius  serius,  vel  gradatim 
amplior  fit  et  conicam  induit  figuram. 


a)  T.  V.  p. 

Anniili  cartilaginei  tracheam  undique  circumdant,  nullis,  vel 
tenuissimis  interjectis  musculorum  stratis,  sunt  vel  integri  perfecte 
annulares,  vel  dimidiati  apicibus  tamen  contigui,  vel  etiam  ubi 
dimidium  annuli  superant  invicem  implicantur,  unde  fit,  ut  avis 
trachea  semper  aperta  sit  eundemque  diametrum  constanter  con- 
servet. 

Quamprimum  trachea  in  duos  bronchios  dividitur,  annuli 
cartilaginei  tenuiores,  angustiores,  incompleti  fiunt,  quae  pars  bron- 
chiorum mera,  ut  plurimum  pertenui,  membrana  formatur. 

Defectum  stratorum  cartilaginibus  interjectorum  supplent  duo 
musculi  b)  longissimi  ad  latera  tracheae  tela  cellulosa  affixi,  ex  os- 
sis hyoidei  corpore  orti,  et  mox  ante  tracheae  divisionem  in  tres 
fasciculos  partiti.  Horum  fasciculorum  exterior  extremitati  ster- 
nali claviculae,  medius  inferiori  superficiei  fossae  sterni,  interior 
secundo  laryngi  affigitur. 


Caput  IV. 

De  pulmonibus. 


Pulmones  ratione  corporis  avium  permodici  superiorem  et 
postremam  thoracis  regionem  occupant,  ita  ut  inter  sternum  et 
superficiem  pulmonum  magnum  adsit  spatium,,  quod  cor  et  cellu- 
las aereas  recipit. 


2 


b)  T.  V,  B.  B. 

A costis  oritur  membrana  serosa  a')  ante  parench3’ma  pulmo- 
nale expansa,  columna  vertebrali  adnexa  , pleurae  comparabilis, 
quae  vero  pulmones  non  solum  non  involvit,  sed  etiam  eos  cavi- 
tate thoracica  excludit,  sicut  peritonaeum  mammalium  renos.  Mem- 
brana ista  in  superficie  inferiore,  qua  cavitatem  thoracis  respicit, 
omnino  laevis  est,  superiore  vero,  qua  parenchymati  pulmonali 
incnmbit  eisque  adnectitur,  fioccosa,  cellulosa.  Ubi  a costis  oritur, 
tenues  latique  musculi  b)  ei  applicantur,  quorum  aponeurotica  con- 
tinuatio tota  membrana  haberi  potest. 

Hi  musculi  sunt  quinque. 

Primus  reliquis  minor  et  anticus  oritur  a costae  tertiae  angu- 
lo, et  ad  anteriorem  pulmonis  partem  tenuis  et  angustus  procur- 
rens in  membranam  desinit. 

Secundus  ab  angulo  costae  quartae  initium  capit,  ejusque  pae- 
ne ac  prior  et  longitudinis  et  crassitiei  in  eadem  membrana,  sed 
magis  retrorsum,  finitur. 

Ex  eodem  costae  quintae  loco  provenit  tertius  praecedentibus 
latior,  qui  in  duas  portiones  secedit,  quarum  anterior  cum  secun- 
do jungitur,  posterior  vero  solus  retrorsum  directis  fibris  commu- 
nem insertionem  petit. 

Quartus  ab  apice  costae  sextae  exoritur,  ubi  haec  inflectitur, 
paullulum  latior  est  et  in  aponeurosim  terminatur,  ubi  posterio- 
rem pulmonum  partem  tegit. 


a)  T.  I.  a,  a,  a,  a. 

b)  T,  I,  b,  b,  b,  b. 

Quintus  nascitur  altius  a septimae  costae  margine  superiore 
ct  sicuti  quartus  decurrit. 

Quoties  hacc  membrana  parenchyma  pulmonale  tegens  ad  tra- 
cbeae  aperturas  pervenit,  in  duo  crura  c)  abit  et  sic  annulos  ab- 
dominali similes  format,  per  quos  acri  in  cellulas  exitus  conceditur. 

Hanc  membranam  inter  et  substantiam  pulmonalem  peculia- 
ris interjecta  est  tela  mucoso  - cellulosa , quae  totos  pulmo- 
nes investit  et  etiam  in  superiore  parenchymatis  pulmonalis  su- 
perficie hanc  inter  et  costas  reperitur,  ubi  nulla  membrana  serosa 
esse  potest.  Haec  magis  et  arctius  cum  parenchymate  pulmonali, 
cujus  quasi  continuatio,  quam  cum  tegente  membrana  cohaeret. 
Omnia  per  totam  pulmonum  superficiem  dispersa  foraminula  in 
hanc  telam  mucosam  patescunt,  quinimo  videmus  hanc  telam 
mucosam,  ubi  pulmonum  substantiae  contigua  est,  quamdam  struc- 
turae tubulatae  speciem  induere. 

In  pulmonibus  parum  profundis  columnae  vertebrali  et  interio- 
ri costarum  musculorumque  intercostalium  lateri  arcte  adpressis 
duas  distinguimus  superficies,  anteriorem,  sive,  pro  directione  cor- 
poris avium,  inferiorem  cavum  thoracis  respicientem  planam  alte- 
ram posteriorem  sive  superiorem  tergo  obversam  modice  conve- 
xam duosque  margines,  internum,  obtusum,  torulosum  et  externum 
sensim  extenuatum  arcuatum. 

A tergo  massa  pulmones  constituens  inter  costas  prominentes 
coarctata  ab  his  ipsis  in  lobulos  dividitur. 


c)  T.  I.  c. 

Bronchii,  ubi  ad  pulmonum  superficiem  pervenerint,  hos  in- 
trant directione  obliqua  sursum  et  retrorsum,  et  ubi  ad  parietes 
thoracis  penetrata  fere  parenchymate  pulmonali,  nulla  facta  dia- 
metri diminutione,  pervenerint,  coeco  fine  d)  desinunt.  Quampri- 
mum autem  pulmones  bronchios  in  se  receperunt,  horum  parietes 
foraminibus  perforantur  partim  majoribus  partim  minoribus. 
Prima  haec  foramina  et  anteriora  in  seriem  ordinatim  disposita  sunt, 
posteriora  et  profundiora  coecum  bronchii  cujusvis  finem  circumdant. 
Dicta  foramina  formantur,  circellis  cartilagineis  bronchiis  propriis, 
qui  in  annulos  incurvantur  et  in  oras  paulisperprominentes  elevan- 
tur. J\’on  omnia  tamen  foramina  hoc  modo  fiunt,  nec  idem  fo- 
ramen in  toto  suo  ambitu  cartilagineum  est;  nam  foramina  mino- 
ra nil  sunt,  nisi  simplices  perforationes  parietis  et  foramina  ma- 
jora, ubi  sibi  contigua  sunt,  modo  leni  hujus  membranae  duplica- 
tura ab  invicem  separantur. 

t 

Ceterum  bronchii  in  pulmonibus  usque  ad  suum  terminum 
quid  cartilaginei  conservant;  in  ipsa  enim  membrana  bronchiali, 
ubi  integra  est,  et  spatia  inter  foramina  replet,  fragmenta  quaedam 

I 

annulorum  cartilagineorum  apparent. 

Foraminum,  quae  diximus,  minora  in  substantiam  pulmonalem 
ducunt,  partimque  sunt  interiores  canaliculorum  alh-eorum  apertu- 
rae, de  quibus  postea  sermo  erit. 

Aperturae  vero  majores  triplicis  sunt  generis.  , 

i)  Prima  apertura  magna  immediate  in  telam  cellulosam,  quae 


d)  T.  III.  m. 

membranae  serosae  et  parenchymati  pulmonali  interposita  est,  du* 
cit. 

2)  Alia  foramina,  in  quae  interna  bronchiorum  membrana  con- 
tinnuatur,  pertinent  ad  canales  modo  breviores  modo  longiores  per 
substantiam  pulmonalem  decurrentes,  qui  quasi  ramos  bronchiales 
repraesentant,  ut  dicta  foramina  eorum  aperturae  internae  haberi 
possint,  in  eo  tamen  a ramis  bronchialibus  mammalium  differunt, 
quod  sine  omni  partitionis  lege  et  ramificationis  specie  oriantur, 
nec  determinatam  ad  truncum  relationem  habeant,  nec  progredeun- 
tes  in  minores  dividantur.  Hi  autem  simili  ratione  ac  bronchio- 
rum trunci  iterum  foraminibus  pertusi  sunt. 

5)  Tertia  demum  foraminum  pars  in  canales  patet,  qui  immedia- 
te ad  aperturas  in  superficie  pulmonum  conspiciendas  ducunt,  et 
quorum  ope,  alia  enim  nulla  existit  via,  aer  tracheam  pulmonem- 
que ingressus  cellulis  aereis  communicatur.  Unum  vel  quidem 
maximum  foramen  canalis  est,  qui  retrorsum  excurrens  ad  margi- 
nis exterioris  plagam  posteriorem  aperitur,  alterum  primo  modice 
minus  est  apertura  interna  canalis,  qui  anteriora  versus  tendit, 
ct  iterum  in  duos  dividitur.  Horum  prior  columnae  vertebrali 
parallelus  in  superiore  marginis  exterioris  pulmonum  plaga  collum 
versus  ita  hiat,  ut  simul  aer  telam  mucoso  - cellulosam,  quae  super- 
ficiem pulmonum  posteriorem  sive  superiorem  tegit,  ingredi  pos- 
sit, alter  vero  versus  sternum  ad  inferiora  dirigitur,  ubi  simili  ac 
prior  ratione  ad  pulmonum  marginem  patescit. 

Quae  cum  ita  sint,  tres  aperturae  singulares  e)  aeri  in  pulmo- 


e)  T.  II.  a.  ct  c. 

nibus  contento  cum  corpore  communicationem  permittunt;  per  se 
autem  in  aprico  est,  nullum  aerem  e pulmonibus  vel  ex  eorum 
tegmine  mucoso -celluloso  in  corpus  venire  posse,  quam  per  has 
aperturas,  cum  membrana  serosa  parenchyma  pulmonale  a cor- 
pore quasi  secludat,  nec  aeris  exitum  permittat,  nisi  per  has  dic- 
tas aperturas,  quas  ipsa,  ut  supra  dictum  est,  format. 

Pulmones  constituit  tela  cellulosa  homogenca  et  sat  compacta, 
plena  cellulis  minutissimis  regularibus  ubique  inter  se  communi- 
cantibus. 

' Hanc  telam  cellulosam  quaquaversus  perreptant  tenues  fistulae 
vel  rectae  vel  flexuosae  longiores  brevioresque,  omnes  ejusdem 
ubique  diametri  sine  omni  ramificationis  specie,  copioshssimis  ta- 
men anastomosibus  conjunctae,  e canalibus  ortae  et  ad  superficiem 
pulmonum  in  telam  mucoso -cellulosam  apertis  oris  terminatae, 
ita  ut  tota  pulmonum  superficies  minutis  foraminibus  perforata 
videatur,  excepto  margine  crassiore  columnae  vertebrarum  obver- 
so, ubi  non  tam  aperturas  fistularum,  quam  potius  ipsas  fistulas 
ad  superficiem  decurrentes  videre  licet,  substantia  vero  pulmonum 
dissecta  comparari  possit  cum  ligno  a teredine  marina  exeso,  g) 
qualem  G.  Sellius  in  historia  Teredinis  marinae  Tab.  I.  depingit. 

Dum  dictae  fistulae  per  substantiam  'cellularem  pulmonum  ser- 
punt, haec  ipsa  earum  parietes  formet,  oninibusque  interjecta 
unam  ab  altera  separet,  necesse  est,  quare  etiam  per  minutissimas 


. f)  Tab.  IV.Tig.  I. 
g)  T.  IV;  Fig.  JI. 

cellulas  hujus  compagis,  cui  insunt,  acu*  ab  una  in  alteram  transi- 
re, imo  ab  una  per  omne  parenchyma  pulmonale  dispergi  potest, 
nec  ulla  recepto  aeri  continendo  par  est,  nam  licet  tenuis  intima 
membrana  ex  trachea  per  canales  aereos  ante  dictos  continuata  quo- 
- que  has  fistulas  intret,  haec  tamen  nullo  modo  hiantes  in  fistulas 
cellulas  operit,  sed  potius  in  ipsissimam  substantiam  cellularem 
resolvitur. 

Ceterum  interni  harum  fistularum  parietes  minutas  plicas  re- 
gulariter dispositas  ostendunt,  et  lente  modice  augente  consideran- 
ti eundem  amoenum  aspectum  praebant  ac  Neckerae  crispatae  ex: 
siccata  foliola. 

In  variis,  quos  perquisitioui  subjeci,  avibus  has  fistulas  diver- 
sae amplitudinis  inveni,  angustissimas  in  ansere,  majores  in  milvo, 
amplissimas  in  gallina. 

Z)e  vasis  sangiiiferis  pulmenum. 

Vasa  sanguifera,  quae  pulmones  intrant,  nempe  arteria  et  ve- 
na pulmonalis  h)  statim  ad  superficiem  pulmonum  in  plures  rami- 
ficationes  abeunt,  quae  quoquo  versus  in  substantiam  horum  or- 
ganorum inseruntur,  denuoque  in  ramulos  divisae  et  subdivisae 
percurrunt,  donec  in  minimas  ramificationes  solutae  parietibus  fis- 
tularum aerearum  intertexantur  , elegantissima  formantes  retia  i). 

Ds  nervis  pulmonum. 

Nervi  pulmonum  oriuntur  ex  nervo  vago,  qui  cum  vena  ju- 
gulari ad  pectus  descendit. 


h)  T,  II.  h,  et  i. 

i)  T.  IV.  Fig.  III. 

In  pectoris  latere  dextro  hic  nervus  retro  majorum  vasorum 
e corde  egredientium  truncos  decurrit,  et  ex  hac  regione  ramos 
suos  ad  substantiam  pulmonum  demittit,  ubi  autem  ad  bronchium 
dextrum  pervenit  in  duos  secedit  ramos  primarios  a\  horum  unus 
bronchium  inter  et  aortam  descendit  et  suppeditat  quatuor  ramos 
pulmonales:  ramus  primus  b)  cum  arteria  pulmonali  pulmones  adit, 
secundus  et  tertius  c)  bronchium  comitantur  et  superior,  ubi  ad 
ejus  in  pulmones  insertionem  pervenit,  deorsum  flectitur  cum  in- 
feriori miscetur  et  in  duo  iterum  filamenta  d)  secedit.  Quartus 
demum  cum  vena  pulmonali  se  consociat,  pulmones  petit  et  cum 
uno  filamentorum  ex  secundi  et  tertii  rami  ansa  orto  miscetur  e). 
His  datis  quatuor  ramis  truncus  nervi  ad  plexum  lumbalem  per- 
venit cum  quo  miscetur,  major  autem  vagi  ramus  primarius,  quem 
continuatum  truncum  habere  potest  ad  sinistrum  latus  flectitur, 
et  cum  vago  sinistri  lateris  plexum  aesophageum  constituit. 

Nervus  vagus  lateris  sinistri  retro  truncum  communem  arte- 
riae carotidis  et  subclaviae  sinistrae  propriis,  in  .quos  secedit,  ra- 
mulis plexum  format /J)  equo  varii  rami  retro  tracheam  ad  colum- 
nam vertebralem  ejusque  musculos  eunt.  Ex  eodem  hoc  ple- 
xu unus  ramulus  g)  ad  arteriam  pulmonalem  et  cum  ea  ad  pulmo- 
nes venit,  truncus  vero  vagi /i)  se  cum  tenuiori  ramo  edicto  ple- 


a)  T.  VI.  «.  b)  T.  V.  y. 

c)  T.  V.  D.  conf.  T.  VI.  d)  T.  V.  1.  et  « 

e)  T.  V.  A. 
g)  T.  VI. 


f)  T.  VI. 

xu  progrcdiente  sociat  et  validum  gaanglion  i)  format,  ex  quo 
iterum  unus  ramus  arteriam  pulmonalem  petit,  alius  retro  aeso- 
phagum  dextra  versus  vergit,  ubi  anastomosin  cum  vagi  dextri 
ramo  init  k)  demum  truncus  secedit,  qui  mox  ramum  retro  bron- 
chium  et  venam  pulmonalem  decurrentem  l)  ad  pulmones  dat,  et 
ante  bronchium  descendit  cum  vago  lateris  dextri  plexum  aesopha- 
geum  formaturus.  Praeterea  uterque  yagus  jam  proxime  ad  suum 
ortum  ramum  dimittit,  qui  cum  musculo  tracheae  laryngem  infe- 
riorem petit,  w) 

Avium  pulmones  si  cum  illis  mammalium  comparaveris,  se- 
quentes differentias  intercedunt. 

1)  Avium  pulmones  ad  corpus  relati  illis  mammalium  multo 
minores  sunt. 

2)  Pulmones  non  a saccis  a pleura  formatis  recipiuntur,  sed 
eum  membrana  serosa  coram  illis  extensa  n)  pleura  possit  haberi, 
retro  eandem  inveniuntur  eodem  modo,  ac  renes  retro  perito- 
naeum. 

5)  Quare  etiam  pulmones  non  seroso  sed  mucoso  tegmine 
obducuntur. 

4)  Hac  ratione  pulmones  receptam  auram  retinendo  impares 
fiunt,  hujusque  in  cavum  thoracis  exitus  solummodo  impeditur 
membrana  serosa  incumbente. 


i)  T.  VI,  V. 

1)  T.  V.  ». 

B)  T.  I,  a,  a,  a,  a 


k)  T.  VI. 

m)  T.  V.  et.  VI.  <p.  (p. 


h)  T.  VI. 

5)  Trachea  gaudet  aperturis,  qui  trans  propriam  substantiam 
pulmonalem  libere  patescunt,  o) 

. 6)  Trachea  non  ut  in  mammalibus,  normaliter  et  ordine  pro- 
gressivo in  ramulos  decrescentes  dividitur,  sed  rami  ejus  pri- 
marii  majores  simul  et  minores  aperturas  laterales  habent./)) 

7}  Reperiuntur  in  avium  pulmonibus  peculiares  a primariis 
tracheae  divisionibus  et  productionibus  independentes  fistulae  ae- 
reae, quae  ubique  ejusdem  diametri  sunt,  q) 

8)  Aura  in  canaliculos  aereos  et  fistulas  ingressa  toti  sub- 
stantiae pulmonali  communicatur,  fistularum  enim  parietes  auram 
tenere  nequaquam  possunt. 

9)  Pulmones  non  ingrediuntur  vasa  bronchialia,  ramificatio- 
nes  vasorum  sanguiferorum  ad  tracheam  pertinentium  in  larynge 
praecipue  inferiore  fiunt,  r)  ibique  terminantur. 

10)  Nervi  pulmonales  sicut  Jn  mammalibus  ex  nervo  vago 
orti,  non  ut  in  illis,  cum  bronchiis  pulmones  intrant,  ita  ut  intus 
superficiem  versus  ramificationes  formare  possint,  sed  a pulmonum 
superficie  in  ejus  parenchyma  penetrantes  partim  cum  vasis  san- 
guiferis  ad  pulmonem  perveniunt,  r)  partim  etiam  sine  his  per  su- 
perficiem eorum  exteriorem  diffunduntur,  t) 


P)  T.  iir.  h,  h,  h. 
r)  Tab,  V. 


o)  T.  I.  c. 
q)  T.  IV.  Fig.  I. 
s)  T.  V,  H.  H, 


l)  Tab.  V.  «r. 

Caput  V. 

D c cellulis  aereis. 


Praeter  pulmones  ad  organa  respiratoria  cellulae  aereae  cum 
ossibus  cavis  simul  numerari  debent;  propterea  quod  etiam  in  hacc 
pars  aeris  in  tracheam  recepti  vi  ejus  ramorum,  qui  ad  marginem 
pulmonum  hiant,  penetrare  et  data  occasione  rursus  ad  tracheam 
redire  solet. 

Cellulae  aereae  dnplicissunt  generis,  maiores  et  minores,  qua- 
rum priores  aggregatim  juxta  se  invicem  disponuntur,  ulteriores 
vero  longitudinaliter  dispositae  series  formant.  Majores  recipien- 
do aeri  immediate  conducere  videntur,  dum  minorum  est,  auram 
diffundere  et  a loco  in  locum  deducere. 

Cellularum  majorum  duae  praecipue  sunt  classes: 

a)  Illarum,  quae  circa  pulmones  et  cor  sunt. 

b)  Illarum  in  abdomine  circa  hepar,  intestina  et  ventriculum. 

Cellulae  aereae  in  pectore  pro  pleura  avium  thoracis  inves- 
tiente sunt,  sicut  illae  in  abdomine  paeritonaeum  in  cellulas  reso- 
lutum praesentant. 

Cellulae  minores  duas  series  constituunt,  quae  columnae  ver- 
tebrali arcte  adhaerentes  partim  prorsum  ad  alas  tendunt,  partim 
retrosum  ad  pelvim  et  crura  ducunt. 

Ossa  cava  praecipua  sunt  os  humeri  et  os  femoris,  quae  in 
omnibus  avibus  auram  recipiunt.  Praeterea  vero  in  quibusdam 
avibus  auram  quoque  capiunt  columna  vertebralis,  costae,  ster- 
num,  claviculae,  scapulae,  furcula  et  ossa  pelvis. 


Aura  in  ossa  capitis  ingressa  hic  reputar  non  potest,  'quod 
cum  organis  respiratoriis  propriis  non  iu  commercio  immediato 
est. 


Caput  VI. 

De  motu  respiratorio. 


Dilatata  thoracis  cavitate  mammalia  spiritum  haurire,  contracta 
vero  expellere  tam  necessarium  est,  ut  conditionibus  mechanicis 
utramque  functionem  facile  intelligere  possimus.  Etenim  cum  pul- 
mones thoracis  cavum  penitus  repleant  et  superficie  sua  immediate 
pleuram  tangant,  haec  vero  arcte  thoracis  interno  parieti  aplicata 
sit,  aucta  pectoris  cavitate  aer  externus  pondere  suo  premens  non 
potest  non  in  pulmones  influere. 

Ast  longe  alia  ratio  est  in  avibus.  Exigui  pulmones  minorem 
tantum  cavitatis  thoracicae  partem  occupant,  et  in  sede  sua  im- 
mobiles haerent,  quare  etiam  dilatationem  thoracis  aeris  in  pulmo- 
nes ingressus  non  immediate  sequitur. 

Praeterea  organa  avium  respiratoria  illis  mammalium  multo 
magis  sunt  composita,  nec  sine  difficultate  eruitur,  quomodo  et 
quando  aer  cellulas  aereas  et  ossa  intret,  vel  ex  illis  expellatur. 

Attamen  etiam  in  mammalibus  inspiiatio  et  exspiratio  sola 

pectoris  dilatatione  et  contractione  non  perficiuntur,  sed  ad  utramque 
functionem  simul  quam  plurimum  confert  motus  tracheae  et  bron* 


ciliorum,  qui  sine  om'ni  dubio  continuo'  proprio  motu  gaudent, 
et  juxta  antagonismi  legem  se  contrahunt,  ubi  muscnli  pectoris 
relaxantur,  hisque  contractis  relaxantur  et  expanduntur,  quare  pul- 
mones non  solum  mechanicis  impulsionibus  cedunt,  sed  propria 
vasorum  aereorum  vi  ad  recipiendam  vel  expellendam  auram  im- 
pelluntur. 

Interim  et  haec  tracheae  irritabilitas  avibus  quoque  vel  dees* 
se,  vel  si  adest,  admodum  exigua  esse  videtur,  insignis  enim  an- 
nulorum  cartilagineorum  firmitas  et  durities  et  absentia  stratorum 
muscularium  cartilaginibus  interjectorum,  nec  non  membranae  car- 
neae posterioris  defectus,  neutiquam  notabilem  mobilitatis  gradum 
sperare  permittunt,  et  avibus  proprii  longi  ad  tracheae  latera  de- 
currentes musculi,  licet  respirationis  negotio  famulari  videantur, 
tamen  vix  ac  ne  vix  quidem  ad  comprimendam  vel  dilatandam 
tracheam  quidquam  conferunt,  potius  dum  tracheam  se  contrahen- 
tes breviorem  et  se  relaxantes  longiorem  reddunt,  auram  quasi 
hauriendo  et  ad  pulmones  ducendo  inserviunt,  quare  dum  aves 
inspirant,  tam  ad  superiorem  colli  partem,  tam  ad  radicem  rostri 
quidam  motus  observantur,  haud  absimiles  iis,  quae  in  mammali- 
bus deglutitionem  comitantur. 

Singularis  autem  pleurae  apparatus  muscularis,  quem  supra 
descripsi,  magnas  in  volatilium  respirationis  negotio  partes  pro- 
cul dubio  sibi  vindicat.  Idem  enim  antagonismus,  qui  in  mamma- 
libus tracheae  carneam  compagem  inter  et  musculos  pectoris  ex- 
ternos est,  in  avibus  inter  musculos  pectorales  et  musculos  pleu- 
rae locum  habere  videtur,  ita  ut  relaxatis  musculis  externis  con. 


trahantur  musculi  pleurae,  et  vice  versa,  unde  aer  non  tam  im- 
minuta thoracis  cavitate,  quam  potius  contracta  carnea  pleurae 
parte,  qua  fit,  ut  pleura  pulmones  retro  se  jacentes  comprimat, 
expellitur,  neque  aucta  cavitate  sed  relaxatione  pleurae  hauritur. 

Quae  cum  ita  sint,  intelligitur,  quare  respiratio  avium  fere 
magis,  quam  illa  mammalium  a motu  thoracis  dependeat,  utpote  quod 
mediocris  thoracis  compressio  ab  utroque  latere  infra  alas,  omnem 
facile  respirationis  actum  sistit  avesque  brevissimo  tempore  necat. 

Qua  se  ratione  habeant  acris  in  cellulas  aereas  et  ossa  ingres- 
sus et  egressus,  difficilius  sane  determinatur;  probabile  interim  est: 
non  eodem  temporis  momento,  ncc  iisdem  sub  circumstantiis  ae- 
lem  cellulas  aereas  ossaque  ingredi  et  egredi,  et  plures  simul  agen- 
tes potentias  hos  motus  perficere. 

Tria  autem  momenta  hic  praecipue  consideranda  veniunt. 

1)  Thoracis  et  abdominis  cavitates  uno  eodemque  tempore  et 
augentur  et  coarctantur,  quare  eodem  plane  momento  aer  exter- 
nus in  pulmones  et  in  cellulas  aereas  pectoris  abdominisque  venit. 

2)  Aer  externus  frigidior  in  pulmonibus  ob  praecipitem  per 
eos  transitum  vix  notabilem  recipit  caloris  gradum,  hinc  pro  ma- 
jori sua  densitate  in  cellulas  aereas  et  ossa  ruit,  levioremque  et 
tenuiorem  auram  calefactam  inde  expellit. 

5)  Ipsa  autem  aeris  corpus  ingressi  calefactio  distributioni 
ejus  per  totum  corpus  praecipue  favet,  cum  aer,  quem  uno  haustu 
avis  imbibit,  calefactus  rarefiat,  et  amplius  sibi  spatium  quaerere 
cogatur. 

Inde  sequitur  aurae  in  cellulas  aereas  et  ossa  ingressum  non 


25 


omnino  ab  inspiratione  et  exspiratione  dependere,  sed  potius  in 
;ivis  corpore  oscillatorium  aurae  motum  locum  habere,  quo  fit,  ut 
unoquoque  spiritu  hausta  et  illa,  quae  jam  ante  in  corpore  fuit, 
inter  se  undulent. 

Explicatio  tabularum. 


Tab.  I' 

Pulmones  in  suo  in  corpore  situ  serosa  membrana  propria,  siv’e 
pleura  penitus  coopertu 

a,  a,  a,  a,  membrana  serosa  pulmones  tegens. 

b,  b,  b,  b,  musculi  ejusdem  membranae  serosae. 

b)  arcus  hujus  membranae  serosae,  sub  qua  tracheae  ramus  pri- 
marius patescit. 

d)  extensio  ejusdem  membranae  in  inferiore  pulmonum  margi- 
ne, ubi  exiguum  diaphragmatis  rudimentum  format. 

e)  trachea, 

f)  larynx  secundus, 

g)  bronchii, 

h)  arteriae  pulmonales, 

i)  venae  pulmonales. 

Tab.  II. 

Pulmones  in  naturali  situ,  membrana  serosa  una  cum  suppo- 
sita tela  mucosa  ablata. 

a)  apertura  externa  tracheae  rami  b) 

c)  alius  tracheae  rami  apertura  ad  marginem  pulmonis. 
e)  0 h)  i)  sicut  in  tabula  praecedenti. 

T a b.  III. 

Pulmones  in  suo  situ,  venae  pulmonalis  truncus  resectus, 
pulmonumque  pars  aperta,  ut  tracheae  divisio  videri  possit, 
a,  a,  a,  pulmones, 

b)  arteria  pulmonalis, 

c)  d)  e)  f)  venae  pulmonalis  rami, 
g)  bronchius 

h,  foramina  bronchii  in  substantiam  pulmonalem, 
i)  apertura  ad  majorem  bronchii  ramum,  qui  adseendit  et  ad  mar- 
ginem anteriorem  pulmonis  aperitur, 
k)  bronchii  apertura  ad  marginem  posteriorem  Vid.  T.  1.  c.  T. 

II.  a, 

1^  truncus  bronchii  intra  pulmonem,  qui  coeco  fine  m)  termi- 
natur. 

n)  n,  dissecta  pars  parenchymatis  pulmonalis. 

Tab.  IV." 

Fig.  I. 

Gallinae  pulmo 

a^  bronchius, 

\ 

b^  arteria  pulmonalis 

c)  c,  pulmonis  margo,  latus,  torulosus  ad  columnam  vertebra- 
lem, 

d)  d)  d)  incisiones  in  substantia  pulmonali  a costis  formatae, 
quibus  pulmo  in  quatuor  lobos  dividitur, 

t)  ej)  fistulae  aereae, 

Fig.  II. 

Anseris  pulmonis  pars  lente  modice  augente  visa,  ut  aerea- 
rum fistularum  decursus  earumque  rugae  pateant. 

Fig.  III. 

Gallinae  pulmonis  fistulae  aereae  aucta  magnitudine,  in  qua- 
rum parietibus  ta,  a}  distributio  arteriarum  cera  repletarum  cer- 
nitur. 

Tab.  V. 

A)  trachea, 

B)  tracheae  musculi, 

C)  glandulae  Ij^mphaticae, 

D)  D;  D;  D)  pulmones,  d)  d)  ingressus  bronchiorum, 

E)  cor, 

F)  oesophagus, 

G)  proventriculus, 

H;  ventriculus, 

a)  aortae  truncus  e corde  proveniens, 

b)  aorta  descendens, 

c)  d)  ambo  rami  subclaviae  et  carotidi  communes, 

e)  e)  ambae  subclaviae, 

f;  f)  carotides,  , 


g)  g)  venae  jugulares, 

h)  h)  venae  sublaviae,  quae  in 

i)  i)  cum  jugularibus  junguntur, 

k;  ambarum  ramus  in  latere  sinistro,  qui  pone  cor  horizontaliter 
ad  illum  lateris  dextri  1)  decurrit, 

m)  vena  cava  ascendens, 

n)  ramus  aortae  descendentis  ad  abdominis  viscera, 

o)  arteriae  ramus  pro  oesophago, 

p)  arteriarum  plexus  in  inferiore  tracheae  parte  supra  laryngem 
secundum, 

q)  q^  arteriarum  et  venarum  plexus  in  oesophago, 

r)  T)  plexus  arteriosus  oesophageus, 

x)  arteriae  pulmonales, 
z)  z)  venae  pulmonales. 

N e r ”0  i. 

tt)  nervus  vagus  lateris  dextri, 

/3  /3)  plexus  brachialis, 

y)  nervus,  qui  in  communem  arteriae  subclaviae  dextrique  late- 
ris carotodis  truncum  transit, 
d)  nervus,  qui  retro  pulmones  tergum  versus  decurrit, 

nervus  vagus  lateris  dextri  retro  distributionem  vasorum  cor- 
dis, 

r)  yj  ramus,  qui  una  cum  arteria  pulmonali  in  substantiam  pul- 
monalem transit. 

ramus,  qui  cum  bronchio  ad  pulmones  venit,  inque  duos  ra- 
mos ct  yij  divisus  per  pulmonum  superficiem  diffunditur. 


30 


ramus,  qui  cum  vena  pulmonali  decurrit  et  cum  ramo  xj  con- 
jungitur, unde  ramus  /u) 
yj  v)  nervus  vagus  lateris  sinistri, 
v)  nervus,  qui  in  pulmones  desinit, 

tJ)  t)  nervus,  qui  in  posteriorem  pulmonis  dextri  partem  effun- 
ditur, • ( 

?r)  truncus  communis  vagi  dextri  lateris  et  sinistri, 

<p)  (p)  nervus  cum  musculo  tracheae  ad  laryngem  inferiorem  ; 

descendens. 

T a b.  VI. 

Partes  eaedem  sunt,  ac  in  tabula  praecedente,  modo  cor  ab- 
latum est,  ut  nervi  pone  id  decurrentes  videri  possint, 
a)  truncus  aortae, 
b_)  aorta  descendens, 
c)  truncus  carotidis  et  subclaviae  dexter, 
d^  sinister, 

e)  0 venarum  trunci, 

x9  x)  resectae  arteriae  pulmonales, 

z)  z)  resecti  trunci  venarum  pulmonalium. 

Nervi. 

u)  u)  nervus  lateris  dextri, 

j8)  /3)  plexus  brachialis  ' .. 

y)  ut  in  tabula  Vta, 

i)  nervus  vagus  lateris  sinistri, 

e}  plexus  vagi  lateris  sinistri  ramis  formatus;,  qui  in  tabula  prae- 
cedente sub  vasis  latuit, 

g,  nervi,  qui  retro  tracheam  ad  columnam  vertebralem  et  mus- 
culos decurrunt. 

>;)  nervus,  ex  isto  plexu,  ad  arteriam  pulmonalem, 

x)  truncus  nervi  vagi, 

X ganglion,  quod  a trunco  et  ab  uno  e plexu  proveniente  ramo 
formatur, 

jw)  nervus,  qui  inde  ad  arteriam  pulmonalem  decurrit/ 

v)  ramus,  qui  ex  trunco  vagi  ad  pulmones  pergit, 

0 ) ramus,  qui  recro  oesophagum  ad  dextrum  latus  transit,  in  tt) 
cum  ramo  vagi  lateris  dextri  sese  coniuncturus, 
divisio  nervi  vagi  lateris  dextri  in  duos  ramos  primarios, 

0-)  ramus  ejus  primarius,  qui  in  r)  cum  illo  lateris  dextri  con- 
iungitur  plexumque  in  oesophago  facit. 

Nervi  pulmonis  dextri  in  tabula  priori  jam  sunt  expliciti, 

9)  <p)  dextri  nervi  ramus  a vago  descendens,  qui  musculo  tra- 
cheae ad  laryngem  inferiorem  delabitur. 

w)  (o)  nervi  qui  tanqnam  nervi  intercostales  sive  lumbales,  sub 
pulmonis  in  hac  figura  paullulum  revolutis,  plexum  faciunt, 
unde  nervus  secedit,  qui  cum  vagi  ramo  ttJ  conjunctus  visce- 
ra petit. 

